Diari Oficial de la Generalitat Valenciana


Sumari del DOGV 3875, del 10-11-2000 (2000/8693)

Notificació de l'acord d'obertura d'expedient de cancel·lació i extinció de la inscripció en el Registre d'Empreses.
--------------------------------------------------------------------------------------------------------------------

### Dades del document

Número de DOGV
:   3875

Data del DOGV
:   10-11-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/8693


Organisme emissor
:   Conselleria d'Economia, Hisenda i Ocupació

Tipus de document
:   Anunci

Notificació de l'acord d'obertura d'expedient de cancel·lació i extinció de la inscripció en el Registre d'Empreses. [2000/S8693]
  
Per acord de la presidenta de la Comissió Tècnica del Joc en els expedients administratius que després es detallaran, a l'empara del que disposen els articles 58 i 59 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, modificada per la Llei 4/1999, es notifica a la persona interessada que a continuació s'expressa l'acord següent
  
«Vista la inscripció en el Registre d'Empreses Operadores de la Comunitat Valenciana que té hereus de Josefa Riquelme Almarcha, número de registre 125.846, amb domicili en el carrer Arturo Salvetti Pardo, núm. 32 d'Elx (Alacant), en la qual concorren els següents
  
Antecedents de fets
  
1. Que amb data 21 d'octubre de 1997 la Comissió Tècnica del Joc autoritzà el canvi de denominació de l'empresa operadora que tenia la senyora Josefa Riquelme Almarcha per la seua defunció i que passà a denominar-se hereus de Josefa Riquelme Almarcha, i en aquesta autorització se li indicà que aquesta classificació tindria vigència fins que s'efectuara l'adjudicació de l'herència o si ni no es feia pel termini màxim de dos anys, comptats des de la defunció de l'anterior titular.
  
2. Que la senyora Josefa Riquelme Almarcha va morir el 3 d'octubre de 1995 per tant, d'acord amb el que estableix l'article 22.2.a) del Reglament de Màquines Recreatives i d'Atzar aprovat pel Decret 75/1993 i allò acordat en l'autorització, el període concedit acabava el 3 d'octubre de 1997.
  
Fonament jurídic
  
1. Que aquesta Comissió Tècnica del Joc és competent per a resoldre l'assumpte a què es contrau el present expedient, que està determinada pel que estableix el Decret 25/1985, de 25 de juliol, que assigna a aquesta Conselleria les competències en matèria de jocs; el Decret 84/1999, de 30 de juliol, del Govern Valencià, que aprova el Reglament Orgànic i Funcional de la Conselleria d'Economia i Hisenda, així com la Llei 4/1988, de 3 de juny, del Joc de la Comunitat Valenciana i el Decret 155/1998, de 29 de setembre, del Govern Valencià, pel qual s'aprova el Reglament de Màquines Recreatives i d'Atzar.
  
2. Que els hereus de Josefa Riquelme Almarcha han incomplit en l'article 24.2.b) del vigent Reglament de Màquines Recreatives i d'Atzar, d'igual tenor que l'article 22.2.a) del derogat Decret 75/1993, així com allò acordat per la Comissió Tècnica del Joc en data 21 d'octubre de 1997.
  
Per això i vistos els textos legals de pertinent aplicació, la Comissió Tècnica del Joc en la reunió de data 25 de gener de 2000, acorda:
  
Primer. Obrir expedient de cancel·lació i extinció de la inscripció en el Registre d'Empreses Operadores, a l'empresa número 125.846, titular hereus de Josefa Riquelme Almarcha
  
Segon. Adoptar la mesura cautelar de suspensió de qualsevol tràmit administratiu referent a noves autoritzacions d'explotació o transmissió de les que actualment té, durant la tramitació i resolució del present expedient.»
  
S'expedeix el present edicte per a la notificació a la persona interessada als efectes del que disposa l'article 84 de la Llei 4/1999 de modificació de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, i se li concedeix un termini de deu dies hàbils, comptats a partir de la publicació del present edicte, perquè puga al·legar i presentar aquells documents que estime pertinents.